NaiveNeuron/SloPal huggingface dataset:
Mamojka, Mojmír, poslanec NR SR (2011-03-22):
Pán predsedajúci, dajte ďalej, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárstvo, výstavbu a dopravu. Ďalej aby gestorský výbor bol hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 11. mája 2011 a gestorský výbor do 13. mája 2011.
Bugár, Béla, podpredseda NR SR (2010-08-11):
Ďakujem, pán podpredseda vlády. Pani spravodajkyňa, chcete zaujať stanovisko v rozprave? Nie. Ďakujem pekne. Prerušujem rokovanie o tomto bode programu. Ďalším bodom programu je Návrh Zahraničného výboru Národnej rady Slovenskej republiky na vymenovanie poslancov Národnej rady Slovenskej republiky za vedúcich stálych delegácií Národnej rady Slovenskej republiky do medzinárodných parlamentných organizácií a ich členov . Tlač máte pod číslom 47. Prosím teraz predsedu zahraničného výboru poslanca Františka Šebeja, aby návrh výboru uviedol. Nech sa páči.
Kadúc, Miroslav, poslanec NR SR (2015-05-28):
Ďakujem všetkým za faktické, pánovi Hubovi, Osuskému aj pánovi poslancovi Jarjabkovi. A hlavne teda na pána poslanca Jarjabka. No ono mi to, z tej správy proste nedá sa to objektívne vyčítať, že čo na tom bolo zlé, a celý ten proces až do tejto chvíle je pochybný. Lebo ak vy ste tvrdili v 2006., že tá zmluva je neplatná, začali ste sa starať až teraz ku koncu roku 2014. Takmer tri roky ste na to proste kašlali. Nerobili ste zásadné kroky k tomu, aby ste spravili to, čo ste urobili teraz. A to nás v konečnom dôsledku môže stáť v tej najhoršej možnej variante podľa toho, čo teda bolo medializované, 590 mil. eur. Kto si toto zoberie na triko, to neviem. Já teda ne. Budete to vy? Za to, že niečo tvrdíte, obhajujete, a pritom z tej správy to proste nie je jasné, my nemáme tu analýzu rizík, toho, čo sa môže stať, a tie škody sú proste hrozivé. Ak týmto napríklad chcete dosiahnuť zníženie ceny elektrární, nie je to úplne slušné, podľa mňa je to dosť nechutný spôsob znižovania ceny, ale musím povedať, že tá pohľadávka nezaniká, tá pohľadávka tu proste stále bude. A keď sa niekto rozhodne, že si vyhodnotí, že má spor za 600 mil. na možný úspech, tak to proste kúpi, 600 mil. a štát je teda veľký, je najlepší, je najbonitnejší klient. Poviem to takto. 600 mil. vymôcť od štátu dneska, bohužiaľ, nie je problém, ak budeme takto spravovať našu krajinu. A to je, a to je škoda.
Kremský, Peter, poslanec NR SR (2022-10-19):
Posledný pozmeňujúci návrh. Dajte, prosím, hlasovať o pozmeňujúcom návrhu poslancov Petra Kremského a Petra Libu, ktorý bol podaný dnes, kde sa tiež posúva účinnosť.
Hrušovský, Pavol, podpredseda NR SR (2011-03-29):
Pán poslanec Matovič.
Paška, Pavol, predseda NR SR (2013-11-26):
Pani poslankyňa Mezenská.
Ďuriš Nicholsonová, Lucia, podpredsedníčka NR SR (2018-10-19):
Ďakujem pekne, pán poslanec. Otváram rozpravu. Písomne sa do rozpravy prihlásil pán poslanec Drobný a vy najskôr vystúpite, dobre, a v zmysle rokovacieho poriadku. Nech sa páči, pán navrhovateľ.
Brocka, Július, poslanec NR SR (2014-07-10):
Pán kolega Mičovský, myslím si, že sa nemusíte ospravedlňovať za svoje vystúpenie. Práve, naopak, ja vám chcem poďakovať za vaše vystúpenie, ktoré na rozdiel od niektorých oponentov bolo, by som povedal, tak neideologické a, naopak, zbavené ideologických predsudkov voči predkladateľom, že ste na tom návrhu našli aj niečo pozitívne, že ste zdôraznili ten moment solidarity alebo spoluúčasti s tými, ktorým chceme pomôcť. Naozaj ja som nechcel nahnevať nikoho, ani niekoho z tejto snemovne, ani prípadne tých, ktorých sa to dotýka, lebo, nakoniec, keď kolega Chren uznal argument, že tržby neklesnú, tak ani tí zamestnávatelia sa nemusia hnevať. A súhlasím s vami, aby sme išli na to cestou postupných krokov, že teda tento návrh je možno príliš veľa, veľké sústo pre niekoho. A súhlasím s vami, že keď súčasníci alebo niekto nemá taký vzťah k sviatkom alebo k nedeli ako naši otcovia, tak by sme mohli riešiť aspoň niečo, napríklad aj ten váš návrh, aby to ocenila aj tá istá skupina ľudí. Mne sa ten návrh veľmi páči, naozaj, keby sme do toho zahrnuli aj tie šábesy, to znamená, že nemusia to byť všetky sviatky, všetky nedele, len podmienkou je, že ten návrh musí prejsť do druhého čítania, aby sme mohli ďalej diskutovať o nejakých zmenách. Teraz v prvom čítaní je možné ten návrh len zamietnuť alebo ho posunúť na ďalšiu diskusiu. A ja sa prihováram za ten druhý, ten prístup, ktorý ste vy navrhli, aby sme išli na to cestou postupných krokov, tak ako sme to doteraz robili. Tri a pol dňa, to bolo tiež po debate, neviem, či tu bola dva dni, ale určite to bola... (Prerušenie vystúpenia časomerom.)
Bugár, Béla, podpredseda NR SR (2019-09-12):
Na vystúpenie pani poslankyne jediná faktická, pani poslankyňa Gaborčáková.
Dostál, Ondrej, poslanec NR SR (2021-10-06):
Dajte, prosím, hlasovať o návrhu poslanca Mariana Kotlebu, že Národná rada nebude pokračovať v rokovaní o uvedenom návrhu zákona.
B. Bugár, podpredseda NR SR: (2005-02-04):
(Hlasovanie.) Prítomných 139 poslancov, za 130, zdržalo sa hlasovania9. Konštatujem, že tieto body zo spoločnej správy sme schválili. Nech sa páči.
Mojš, Milan, poslanec NR SR (2017-11-28):
Vážená pani predsedajúca, vážení páni poslanci, pán minister, dovoľte, aby som predniesol spoločnú správu výborov Národnej rady o výsledku prerokovania vládneho návrhu zákona. Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 351/2011 Z. z., v zmysle rokovacieho poriadku Národnej rady Slovenskej republiky v znení neskorších predpisov prerokovať spoločnú správu Výborov Národnej rady Slovenskej republiky. Národná rada Slovenskej republiky uznesením č. 866 z 12. októbra 2017 pridelila predmetný návrh zákona na prerokovanie týmto výborom: ústavnoprávnemu výboru, Výboru Národnej rady pre hospodárske záležitosti a Výboru Národnej rady pre obranu a bezpečnosť. Výbory prerokovali návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade schváliť ústavnoprávny výbor uznesením č. 296 zo 14. novembra 2017, Výbor Národnej rady pre hospodárske záležitosti uznesením č. 176 z 23. novembra 2017 a Výbor Národnej rady pre obranu a bezpečnosť o návrhu nerokoval, nakoľko nebol uznášaniaschopný. Z uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce a doplňujúce návrhy. Gestorský výbor odporúča hlasovať spoločne o všetkých pozmeňujúcich a doplňujúcich návrhoch s odporúčaním gestorského výboru schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 193 z 28. novembra 2017. Týmto uznesením výbor zároveň poveril spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem. Prosím, otvorte rozpravu.
Hrnčiar, Andrej, podpredseda NR SR (2020-02-21):
Pán poslanec Zelník.
Galis, Dušan, poslanec NR SR (2010-12-10):
Pán predsedajúci, prosím, dajte hlasovať o návrhu zo spoločnej správy s odporúčaním gestorského výboru neschváliť.
P. Hrušovský, predseda NR SR: (2005-06-21):
(Hlasovanie.) 129 prítomných, 17 za, 60 proti, 51 sa zdržalo, 1 nehlasoval. Návrh sme neschválili. Prosím ďalší návrh hlasovania. L. Ladányi, poslanec: Ďalej budeme hlasovať o bode 9 z informácie.
Hlina, Alojz, poslanec NR SR (2015-07-01):
Dobre. A nebudete mi tak vyčítať, že som vás niekde zdržal od nejakej práce pre voliča.
Kresák Peter, poslanec NR SR (2017-02-07):
Ďakujem pekne, pán predsedajúci. Vážené dámy a páni, vážený pán predsedajúci, vo všeobecnej rozprave k tomuto návrhu zákona vystúpili dvaja poslanci, pán poslanec Dostál a pán poslanec Baránik, nebol ale podaný žiaden pozmeňujúci návrh. A preto poprosím, aby ste dali hlasovať o tom, že Národná rada prerokuje návrh tohto zákona v druhom čítaní.
Galko, Ľubomír, poslanec NR SR (2023-11-21):
Ďakujem pekne, Igor, viackrát si hovoril o zbabelosti Erika Tomáša, ktorý sa tu ako taký potkan krčí hore pod balkónom celý zelený od strachu, lebo napriek svojej chabej mentálnej výbave veľmi dobre vie, že v konečnom dôsledku veľmi zle dopadne. Pred niektorými vystupujúcimi a pred kamerami sa možno skryje, ale pred rozhorčenými seniormi sa neskryje, to mi ver. Rád by som ťa v tejto súvislosti informoval, že tento klamár zhodou okolností býva tam, kde ja, v Stupave, dokonca kúsok odo mňa. Ty si sa ho, Igor, pýtal, že či sa nehanbí chodiť po ulici, no nehanbí, pretože na ulici v Stupave ho nikto nestretne, na to odvahu nemá. Presúva sa len autom. Som nedávno bol u nás nakúpiť v mäsiarni, kde som sa dal do reči s našimi domácimi dôchodkyňami, celkom milé panie to boli, niektoré tú ich partaj dokonca aj volili, tak im vravím, že ale veď on vám ten dôchodok nedá, veď je to lotor, podviedol vás. A odpovedali mi, že no nech to len skúsi . Berieme dáždniky a ideme na to. A keďže ľuďom treba pomáhať, tak som im sľúbil, že ak ich naozaj Erik Tomáš tak bohapusto podvedie a ten dôchodok nedostanú, ukážem im, kde býva, ak bude treba, tak ich tam zavediem, keď sa tak rozhodnú. Tak... (Prerušenie vystúpenia predsedajúcim.)
Osuský, Peter, poslanec NR SR (2019-01-31):
Ďakujem pekne. Pán kolega, ono to bolo kazateľsky veľmi pekné. Také po srsti, ako zamat. Dialóg môže byť. No dialóg ťažko môže byť, keď sa neodpovedá na otázky, keď sa očividne klame, keď sa osočujú novinári, lebo to všetko je súčasťou toho, o čom hovorí kolega Číž ako zmene atmosféry. Osočovali sa Mečiarom a osočovali sa aj medzitým, aj teraz. Takže pokiaľ napríklad hovoríte o tom, že úlohou novinárov je informovať. No existujú aj komentátori, ktorí vychádzajú z informácií a komentujú ich. Vonkoncom novinár nie je informátor na vrátnici. A pokiaľ ten novinár má informovať, tak asi chápete, že implicitne tým aj im kontroluje štátnu moc. Lebo ak informuje o chybách, prehreškoch a zlodejinách, tak len informuje vlastne vo vašom duchu a nie je to vôbec v nijakom protiklade. A teraz, keď hovoríme o tom, že dnešní novinári vyšetrujú, aj súdia, nedajbože, aj popravujú. Nebohý Kuciak nič nevyšetroval a nikoho nesúdil. Zbieral informácie. Robil presne to, po čom voláte, a očividne i toto niekomu vadilo. Takže tie vaše, také miestami floskule o tom, že novinári plnia zadania vlastníkov novín. Ale zároveň hovoríte, ale ambiciózne sa ženú za vlastnou slávou. Tak koho plnia príkazy? Vlastnej túžby alebo tých vlastníkov? Musím povedať, že bolo tam viacero protirečení... (Prerušenie vystúpenia časomerom.)
Susko, Boris, poslanec NR SR (2015-11-20):
Ďalej hlasujeme spoločne o bodoch 30 a 31 s odporúčaním gestorského výboru neschváliť.
Šedivcová, Viera, poslankyňa NR SR (2013-10-25):
Ďakujem pán predsedajúci. Vážené kolegyne, kolegovia, vážený pán minister, dovoľte predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre sociálne veci ako gestorský výbor k vládnemu návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov túto spoločnú správu predkladá. 1) Národná rada Slovenskej republiky uznesením č. 775 z 3. septembra 2013 pridelila predmetný návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci. 2) Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. 3) Návrh zákona odporučili schváliť: Ústavnoprávny výbor Národnej rady Slovenskej republiky uznesením č. 301 z 8. októbra 2013, Výbor Národnej rady Slovenskej republiky pre hospodárske záležitosti uznesením č. 206 z 8. októbra 2013 a Výbor Národnej rady Slovenskej republiky pre sociálne veci uznesením č. 71 z 10. októbra 2013. 4) Výbory Národnej rady Slovenskej republiky, ktoré návrh zákona prerokovali, prijali dva návrhy, ktoré sú uvedené v spoločnej správe. 5) Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov odporúča Národnej rade Slovenskej republiky návrh zákona v znení schválených pozmeňujúcich návrhov schváliť. 6) Gestorský výbor odporúča hlasovať o návrhoch 1 a 2 v štvrtej časti tejto spoločnej správy spoločne so stanoviskom gestorského výboru schváliť. Gestorský výbor určil spoločného spravodajcu výborov Vieru Šedivcovú vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov. Spoločná správa výborov o výsledkoch prerokovania návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 76 z 15. októbra 2013. Ďakujem, pán predsedajúci, skončila som. Otvorte, prosím, rozpravu.
Klus, Martin, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 141, za 63, proti 7, zdržali sa 71 poslancov a poslankýň, nehlasovalo 0. Konštatujem, že ani tento bod sme neschválili.
Pellegrini, Peter, podpredseda NR SR (2020-07-24):
Pán poslanec Zajačik.
Pellegrini, Peter, predseda NR SR (2014-12-09):
Ďakujem, pán podpredseda. Nech sa páči, pán poslanec Mičovský.
Hrnčiar, Andrej, podpredseda NR SR (2016-04-19):
Ďakujem. Nech sa páči, pani poslankyňa Jurinová.
Fecko, Martin, poslanec NR SR (2014-11-09):
Ďakujem pekne. Pani kolegyňa, nič, čo by sme tu povedali v tejto sieni zákonnosti, nie je zbytočné a opakovanie je matka múdrosti. Nakoľko náš národ má, ako som zistil, krátku pamäť, tak aby sme ho zobudili, musíme mu to stále pripomínať, žiaľ, ale taká je asi súčasná doba. Takže myslím si, že každé povedané slovo vojde do archívu Národnej rady, do archívu tohto národa, takže verím, že tej chuti povedať, aj keď nám nič neprejde v tejto rokovacej sále, ale povedať tú pravdu, lebo ten, kto vidí krivdu a nepovie, tak súhlasí s ňou. To znamená, musíme povedať, že to zlo je to a dobro je to, keď si to v stave vo svojom svedomí vyprofilovať. A takýmto spôsobom by sme mali pokračovať ako opozícia v ďalších, by som povedal, že možnostiach, ako pôsobiť v tejto Národnej rade. Ďakujem pekne.
M. Hort, podpredseda NR SR: (2008-10-30):
Slovo má pán poslanec Alexander Slafkovský.
Dubačová, Viera, poslankyňa NR SR (2017-03-23):
Ďakujem veľmi pekne. Ja keď som pred časom navštívila našich krajanských Slovákov vo Vojvodine, tak som tam počula potrebu podporovať práve týchto Slovákov zo strany vlády. Čiže myslím si, že podporovať menšiny je našou základnou ľudskou povinnosťou, pretože to je aj naša kultúra. Sú našou súčasťou. My sme tu spoločne žijúci a mali by byť všetky tieto práva a povinnosti rovnaké. Čiže som jednoznačne za podporu kultúry národnostných menšín. Ďakujem.
Kollár, Boris, predseda NR SR (2020-07-08):
S ďalším procedurálnym návrh... návrhom vystúpi pán poslanec Čekovský.
Sulík, Richard, predseda NR SR (2010-10-19):
Ďakujem, prosím, prezentujte sa a hlasujte. (Hlasovanie.) Prítomných 142 poslancov, hlasovalo 78 za, 64 sa zdržali. Konštatujem, že Národná rada pridelila návrh tohto zákona výborom, určila gestorský výbor a príslušné lehoty na jeho prerokovanie v druhom čítaní. Ďakujem. Pristúpime k hlasovaniu v prvom čítaní o vládnom návrhu zákona o poskytovaní dotácií v pôsobnosti Úradu vlády Slovenskej republiky , tlač 105. Dávam slovo spravodajcovi z výboru pre ľudské práva a národnostné menšiny poslancovi Ondrejovi Dostálovi, aby uviedol hlasovanie.
Pellegrini, Peter, podpredseda NR SR (2020-04-29):
Pán poslanec Hus. Boli ste šiesty v poradí, či ste sa prihlásili až po? (Reakcia z pléna.) Tak nemôžte reagovať faktickou a ďakujem, že ste sa priznali, lebo som si nepamätal to meno. Pani poslankyňa Leščáková s reakciou na faktické, nech sa páči.
Lipšic, Daniel, poslanec NR SR (2015-04-24):
Ja si myslím, že toto bude to, čo hovoril pán poslanec Kéry, aj výstup z Úradu vlády nakoniec po dnešnom rokovaní, že, áno, smeráci odchádzajú sami, a keď nechcú ostatní, tak nebudeme odvolávať. Ja potom budem mať procedurálny návrh: prerušiť rokovanie, kým dôjde k dohode na Úrade vlády, aby poslanci SMER-u vedeli, ako ďalej postupovať v tejto veci. Ale, ale musím povedať, že odvolávanie podpredsedu Figeľa je v zásade typický len marketingový ťah. Klasický marketingový ťah. Treba povedať, kto je dobrý, kto je zlý a prečo. Premiér Fico sa snažil urobiť zo seba dobrého v tom, že hľadal riešenie, ale poviem vám, aké riešenie našiel. Riešenie našiel, že živnostníci budú mať nie 100 %, ale 50 %, zaplatí to nie Juraj Široký, ale zaplatia to daňoví poplatníci z verejných financií. Jediný, kto na tejto celej transakcii nebude nič tratiť, nič, a bude mať ďalej nad Váhostavom kontrolu, je Juraj Široký. A ten, kto na tom získa, sú právnické firmy Ecker a Kan, blízke ďalšiemu z oligarchov SMER-u Miroslavovi Výbohovi. Čiže celý deal zo včerajška znamená mínus pre malých podnikateľov, mínus pre verejné financie daňových poplatníkov, v princípe žiadna strata pre Juraja Širokého a plus pre Miroslava Výboha. Toto je kšeft, ktorý ste včera posvätili a schválili. A to vám treba opakovať sústavne.
R. Kaliňák, podpredseda vlády a minister vnútra SR: (2007-10-16):
V súvislosti s týmto cieľom sa upravujú niektoré inštitúty v procese rozhodovania o žiadosti o udelenie azylu, resp. o udelenie doplnkovej ochrany a najmä dôvody na zamietnutie žiadosti o udelenie azylu ako neprípustnej alebo ako zjavne neopodstatnenej, predvolávanie žiadateľa na pohovor a vykonávanie lekárskych vyšetrení a spolupráca s Úradom Vysokého komisára Organizácie Spojených národov pre utečencov. Okrem uvedeného sa predloženým návrhom novelizujú v súlade s procedurálnou smernicou aj  niektoré ustanovenia zákona o azyle na základe poznatkov z aplikačnej praxe. Návrh zákona v nadväznosti na zmeny právnej úpravy azylu obsahuje aj novelu Občianskeho súdneho poriadku, zákona o pobyte cudzincov, Trestného poriadku a zákona o sociálnej ochrane detí a sociálnej kuratele. Vážený pán predsedajúci, vážené dámy poslankyne, vzhľadom na uvedené si vás dovoľujem požiadať o postúpenie predloženého návrhu zákona do druhého čítania. Ďakujem pekne.
D. Čaplovič, poslanec: (2003-10-22):
Po druhé, čo chcem pripomenúť, je to, že predovšetkým odmietam obvinenie pána Duku-Zólyomiho, ktorý ma skutočne na základe hlasu a na základe môjho vystúpenia obvinil, v podstate pomaly ako nejaký psychoanalytik. Ale môžem vám povedať, nemám nič proti tomu, že vznikne Univerzita Jánosa Selyeho, ale hovorím o univerzite Hansa Selyeho, hovorím stále o Univerzite Hansa Selyeho kvalitne pripravenej. A o tom, že nemám nič proti maďarskej národnosti, svedčí aj to, že mám nevestu maďarskej národnosti a vôbec mi to nevadí a máme veľmi dobré spolužitie v našej rodine. Ďakujem. (Potlesk.)
Glváč, Martin, podpredseda NR SR (2017-12-07):
Ďakujeme, ale...
Jarjabek, Dušan, poslanec NR SR (2010-10-12):
Ďakujem, už som skončil.
Žitňanská, Lucia, poslankyňa NR SR (2012-12-18):
Pán predseda, dajte, prosím, hlasovať o pozmeňujúcom návrhu pána poslanca Madeja.
Grendel, Gábor, podpredseda NR SR (2020-11-24):
Ďakujem, pán minister. Dávam slovo spoločnému spravodajcovi z výboru pre vzdelávanie, vedu, mládež a šport poslancovi Jozefovi Bubnárovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Číž, Miroslav, podpredseda NR SR (2015-07-02):
Pán predseda, ďakujem za uvedenie spravodajskej správy. Otváram rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne? Neregistrujem žiadnu prihlášku. Takže mi, kolegyne, kolegovia, dovoľte vyhlásiť rozpravu za skončenú. Pán navrhovateľ, ďakujem za účasť, rovnako aj, aj spravodajca. A prerušujem rokovanie o tomto bode programu. Teraz, kolegyne, kolegovia, nasleduje rokovanie o návrhu na voľbu členov Rady Slovenského pozemkového fondu. Návrh vlády Slovenskej republiky na voľbu členov rady má parlamentnú tlač 1586 a návrh výboru pre pôdohospodárstvo a životné prostredia na voľbu členov rady je tlačou 1620. Chcem vás informovať tiež, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby voľba členov rady navrhnutých výborom sa konala tajným hlasovaním. Teraz dávam slovo poverenej členke výboru pre pôdohospodárstvo a životné prostredie, pani poslankyni Magde Košútovej, aby tieto návrhy uviedla a súčasne ju prosím, aby aj podala informáciu o prerokovaní týchto návrhov vo výbore. Máte slovo. (Rokovanie o návrhu vlády Slovenskej republiky na voľbu členov Rady Slovenského pozemkového fondu , tlač 1586, a návrhu Výboru Národnej rady Slovenskej republiky pre pôdohospodárstvo a životné prostredie na voľbu členov Rady Slovenského pozemkového fondu , tlač 1620.)
Podmanický, Ján, poslanec NR SR (2013-09-17):
Ďakujem pekne za slovo. Vážený pán predseda, chcem pripomenúť členom výboru pre sociálne veci (zaznievanie gongu), že o 12.00 hodine je v rokovacej miestnosti výboru zvolaných, zvolané rokovanie výboru.
Laššáková, Jana, podpredsedníčka NR SR (2013-01-30):
Ďakujem, pán minister. Chce zaujať stanovisko navrhovateľ? (Reakcia navrhovateľa.) Nie. Prerušujem rokovanie o tomto bode programu. Ďalším bodom rokovania je prvé čítanie o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov a ktorým sa menia a dopĺňajú niektoré zákony . Vládny návrh zákona je uverejnený ako tlač 352, návrh na jeho pridelenie na prerokovanie výborom je v rozhodnutí č. 337. Prosím podpredsedu vlády a ministra vnútra Slovenskej republiky Roberta Kaliňáka, aby vládny návrh zákona uviedol. Nech sa páči, pán podpredseda vlády, máte slovo.
Pellegrini, Peter, podpredseda NR SR (2020-06-05):
Prezentujme sa a hlasujme o tomto návrhu prerokovať tento vládny návrh zákona v skrátenom legislatívnom konaní. (Hlasovanie.) Prítomných 115 poslancov, za 98, zdržalo sa 16 poslancov, nehlasoval 1. Konštatujem, že aj tento návrh Národná rada schválila. Pán Marek Šefčík teraz uvedie hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch (tlač 127). Nech sa páči, máte slovo. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov a ktorým sa menia a dopĺňajú niektoré zákony , tlač 127.)
Bugár, Béla, podpredseda NR SR (2016-06-14):
Na vystúpenie pána poslanca s faktickými poznámkami dvaja, končím možnosť sa prihlásiť do faktických poznámok. Pán poslanec Krajniak.
Mezenská, Helena, poslankyňa NR SR (2014-12-12):
No a teraz mi povedzte, prítomní páni poslanci, ministri tu už nie sú, čo si má o tomto všetkom myslieť obyčajný človek, obyčajný poslanec? Jedna strana druhej vytýka akých chýb, nedostatkov, zlyhaní sa dopustila. A teraz mi povedzte, naozaj, dajte mi návod, vážení páni poslanci prítomní, aký z toho si má urobiť záver obyčajný človek, obyčajný poslanec? Všetko som sa tu dnes dozvedela. Kto aké chyby napáchal počas vlády, teda toho času, kedy bol pri moci. Ale jedno podstatné, kvôli čomu sa aj dnes účastnia na tejto mimoriadnej schôdzi, mi tu chýba: kde budeme hľadať riešenie? Vieme nastaviť našu diskusiu dnes tak, že ideme hľadať riešenie? Ak sa chyby dopustila jedna, druhá strana, povedzte mi, prosím vás pekne, kde bude riešenie? Ideme vrátiť do rozpočtu 135 mil. korún, ak teda naozaj tie argumenty opozície sú opodstatnené? Ideme sa zamyslieť nad návrhom, ktorý tu predniesol poslanec Lipšic o tom, že ideme zvýšiť daň nadnárodnému monopolu spoločnosti SkyToll? Vieme byť konštruktívni? Páčilo sa mi, ako vystupoval práve pán poslanec, pardon, pán podpredseda Figeľ, keď hovoril o konštruktívnom prístupe opozície a vládnej strany. Sme schopní toto učiniť? Sme schopní hľadať styčné plochy? Bude tu raz aj zastúpený hlas občana, potreba občana? Vieme nasmerovať našu spoločnú diskusiu na tento spoločný cieľ? Očakávam to od vás. Ďakujem.
Heger, Eduard, poslanec NR SR (2017-06-15):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Viskupič, Jozef, poslanec NR SR (2013-09-06):
Ďakujem. Richard, ja súhlasím tiež s väčšinou toho, čo si povedal. Ja som u teba dosť zvyknutý, že si veľmi dobrý, nazvem to tak, v hre s číslami. Ale v jednom momente si si dosť výrazne protirečil v dvoch zásadných veciach. Na jednej strane vadí osemdesiattrojka, ktorá sa dostala na chrbte politika do parlamentu počtom hlasov trištvrte milióna, a máme tu aj zástupcov, ktorí majú 500 krúžkov na tejto strane, na druhej strane sa snažíš obhájiť to, aby ten systém zostal v tomto rovnaký. Cenzus na jedného poslanca vychádza zhruba 15 tisíc krúžkov. Náš projekt hovorí o tom, aby nereprezentovali, aby sa nestávalo to, čo sa stalo aj v tvojej strane, že niekto reprezentuje nejaký politický program, s touto ponukou predstúpi pred voličov, následne sa dostane sem a cez ústavné inštitúty je jeho mandát chránený a môže už reprezentovať nejaké projekty, ktoré sú projektmi úplne iného politického zamerania a podobne. Čiže ak sem do parlamentu umožníme vstup nezávislému kandidátovi, ktorý reprezentoval vo voľbách ponuku pre voličov ako človek, nezávislý kandidát, nesie svoj osobný príbeh a svoj program, je to presne jasné. A volonté générale alebo ten základný záujem ľudí, ktorí sem týchto zástupcov posielajú, má vyššie parametre reprezentatívnosti, legitímnosti ich reprezentovať, ako keď sme schovaní za nejaký politický a volebný program, a následne pri zostavovaní koaličných vlád sa musí pristupovať v takej miere kompromisu, že ho nevedia rešpektovať... (Prerušenie vystúpenia časomerom.)
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 138 poslancov, za 126, proti 7, zdržali sa 4 poslanci a nehlasoval 1. Konštatujem, že sme schválili vládny návrh zákona o registri trestov. Ďalej prosím spoločného spravodajcu z ústavnoprávneho výboru pána poslanca Juraja Šeligu, aby uvádzal hlasovanie o bode 209 programu, je to druhé čítanie o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže. Je to tlač 1464. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov , tlač 1464.)
P. Paška, predseda NR SR: (2009-02-10):
Ako ďalší je do rozpravy prihlásený pán predseda ústavnoprávneho výboru pán poslanec Mamojka.
Bugár Béla, podpredseda NR SR (2017-05-09):
Pán poslanec Jahnátek! (Smiech v sále.) Nech sa páči, môžte pokračovať.
Jurinová, Erika, podpredsedníčka NR SR (2015-10-02):
Ďakujem veľmi pekne, pán navrhovateľ, za záverečné slová. Zostáva jeden prihlásený rečník, ktorému necháme možnosť vystúpiť už v utorok. (Reakcia z pléna.) Nie, štrnásta hodina minula, tak ak zoženiete náhradníka, tak nech sa páči. Takže prerušujem rokovanie dnešného dňa 54. schôdze. Prajem všetkým pekný víkend. Stretneme sa v utorok o 8.30 hodine. Na upresnenie, začíname správami, ktoré boli presunuté na presne stanovený termín. (Prerušenie rokovania o 14.01 hodine.)
Mizík, Stanislav, poslanec NR SR (2021-05-03):
Ďakujem za slovo. Pán Richter, povedali ste, že teraz práve začína tá pravá diskusia, no vo vašom prípade zatiaľ nebude. Klub mažoretiek a roztlieskavačov OĽANO je tu v nehoráznom počte, raz-dva, dvoch ľudí sediacich v sále. Ich pohrebný obrad s ďakovačkami za zosnulou funkciou bývalého premiéra Matoviča naplnilo ich submisívne ego už minulý piatok. Ja to nechápem. Nepriznať bývalého ministra a faktami rozobrať jeho fakty na maličké šrúpky, tak to svedčí len o tom, že je to len dobre platený komparz, a to, že táto vláda bude len taká istá ako bývalá vláda statusárov, hádok a intríg, to je na 100 % isté. Ďakujem za slovo.
T. Cabaj, podpredseda NR SR: (2010-06-10):
Chvalabohu, končí táto rozprava, dovoľte, aby som ju vyhlásil za skončenú. Chcem sa spýtať, pán minister, chcete sa ešte k rozprave vyjadriť? Nech sa páči.
Glváč, Martin, podpredseda NR SR (2019-05-15):
Ďakujem. Otváram všeobecnú rozpravu. Do rozpravy som dostal jednu písomnú prihlášku, a to poslanec Oto Žarnay sa prihlásil, ale ešte predtým vystúpi pani navrhovateľka. Nech sa páči.
Hrnčiar, Andrej, podpredseda NR SR (2018-11-28):
Dve faktické poznámky. Nech sa páči, pani poslankyňa Gaborčáková.
Dostál, Ondrej, poslanec NR SR (2017-12-05):
Pán poslanec Rajtár, dobre si pripomenul, že aj Fico porušil daňové tajomstvo, lebo Ficova logika je taká, že poslanec Rajtár ho nemôže kritizovať, lebo jeho asistent je trestne stíhaný za prezradenie bankového tajomstva. Ale úplný vrchol je, že to hovorí človek, ktorý v priamom prenose spáchal ten istý trestný čin, akurát neohrozil bankové, ale daňové tajomstvo, keď hovoril o veciach z daňového spisu Igora Matoviča, ku ktorým sa nemal ako dostať legálnou cestou. Je to ten istý trestný čin. Volá sa ohrozenie obchodného, bankového, poštového, telekomunikačného a daňového tajomstva. Je to § 264 Trestného zákona. A rozdiel je len v tom, že Rybanič je trestne stíhaný a Fico nie. Prečo? To bude určite iba náhoda, určite iba nezávislé konanie polície, s ktorým minister Kaliňák nemá nič spoločné. Ficovo pokrytectvo sa prejavuje aj v inom. Hovorí tu niečo o raňajkách u Kočnera a o tom, že nikto z jeho vlády nechodil na raňajky u Kočnera. Ale ktorý ústavný činiteľ chodil piť Colu do bytu známeho z kauzy Gorila? Nebol to nikto zo súčasnej opozície. Bol to Robert Fico a nikdy sa k tomu nevyjadril. A pokrytecké je, keď predseda vlády povie, no tak poďme diskutovať aj o iných veciach. Potom tu nakydá na predstaviteľov opozície miesto toho, aby sa vyjadroval k Robertovi Kaliňákovi. Povie, poďme diskutovať, dohovorí a odíde. Je to pokrytecké a zbabelé! (Potlesk.)
Sulík, Richard, predseda NR SR (2011-09-13):
Pán poslanec Choma.
B. Bugár, podpredseda NR SR: (2003-12-04):
(Hlasovanie.) Prítomných 306 poslancov, za návrh 75, proti 48, zdržalo sa 7 poslancov. Konštatujem, že Národná rada schválila vládny návrh zákona o Slovenskej televízii. Ďakujem. (Potlesk.) Ďalej budeme pokračovať hlasovaní o vládnom návrhu zákona o Slovenskom rozhlase (tlač 396). Spoločným spravodajcom je pán poslanec Mikloško, nech sa páči, máte slovo a parketu.
Ledecký, Vladimír, poslanec NR SR (2024-05-21):
Ja by som chcel znova upozorniť na nesúlad zastavaného územia. Naozaj desaťročia sa v našej krajine nedal zmeniť, nedala zmeniť hranica intravilánu a extravilánu. To znamená, že všetky naše obce a mestá sa rozrastali do extravilánu. Čiže ak posudzujeme územie podľa intravilánu a extravilánu, je to skreslené, veľmi skreslené a z toho aj vyplýva, že znižovanie toho obvodu kmeňa v intraviláne, pardon, v zastavanom území obce je vlastne bezpredmetné, lebo ten, to zastavané územie obce už dávno prešla prešlo do extravilánu. A tiež ma prekvapilo zvýšenie obvodu kmeňa, zvýšenie obvodu kmeňa až na 90 cm. Ako stále sa tu bavíme o tom, že sa budú rúbať dospelé stromy a že sa dajú využiť naozaj na kšeft, a my to ešte zvýšime. A mali by sme chrániť prírodu a ju nedevastovať. A čo ma, čo ma na tom ešte vyrušuje, že dneska z lesa nemôžme zobrať ani suché konáre, lebo porušujeme zákon. Samozrejme, súvisí to s krádežmi dreva, ktoré, alebo s nelegálnymi výrubmi v lese, ktoré bolo, a teraz mimo lesa zas v extraviláne si môžme alebo budeme môcť po schválení tohto zákonu bez nejakých vážnych postihov vyrúbať les v obvode kmeňa 90 cm a jednoducho si ho zobrať. Myslím si, že to nie je v poriadku.
Mikloško, Jozef, poslanec NR SR (2013-11-26):
Ja sa stávam odborníkom na dopravu, prepáčte, ale podporujem tento návrh pána Zajaca. Nedávno som išiel cez tú horúcu hranicu, nebola to prechádzka ružovým sadom, videl som tam neformálne kontroly našich vnútrakov a ja si myslím, že pri východe zo Schengenu to takto má byť. To isté bolo, aj keď sme sa vracali naspäť do Košíc. To je prvá vec. A druhá vec, ešte k tomu predchádzajúcemu. Pán poslanec Choma, prepáčte, že to teraz hovorím, alebo aj pán minister dopravy, čo sa týka nášho pojednávania s Európskou úniou, dobre, je to zariadené, ale čo sa týka odpovede na efektivitu SkyTollu, čo sa týka vracania investícií, čo sa týka nezávislých kontrol ohľadom toho, ako SkyToll v skutočnosti funguje, na to mi nikto nič neodpovedal. Keď sa nič nedozviem, tak sa to vo štvrtok opýtam pána ministra. Viem, že tá ponuka bola taká, že o 200 miliónov lacnejšiu firmu sme vyhodili, ktorá má v Česku, v Poľsku, v Maďarsku tieto systémy – čiže my sme kľudne do toho mohli zapasovať – a dali sme to firme, ktorá bola podstatne drahšia; o tomto tu už reč bola, ale išlo to do stratena. Ďakujem.
Mierna, Anna, poslankyňa NR SR (2020-04-20):
Ďakujem pekne. Odporúčam, aby sa Národná rada Slovenskej republiky uzniesla podľa s § 73 ods. 3 písm. c) zákona o rokovacom poriadku na tom, že prerokuje tento návrh v druhom čítaní. Prosím, dajte hlasovať o mojom návrhu, vážený pán predsedajúci.
Ďuriš Nicholsonová, Lucia, podpredsedníčka NR SR (2018-05-16):
Pán poslanec Petrák.
P. Hrušovský, predseda NR SR: (2004-10-26):
Národná rada Slovenskej republiky návrh zákona schválila. Panie poslankyne, páni poslanci, ešte predtým, ako vyhlásim obedňajšiu prestávku, chcel by som vám oznámiť, že viacerí poslanci, ktorí chcú vystúpiť k vládnemu návrhu zákona o liekoch a zdravotníckych pomôckach, ma poprosili, aby sme stanovili presný termín prerokúvania tohto návrhu zákona.    Odporúčam  zajtra    ráno o 9.00 hodine začať s týmto zákonom. Je   všeobecný   súhlas? Zákon o liekoch, ktorý predpokladá... (Všeobecný súhlas.) Áno, zajtra ráno začíname rokovanie o 9.00 hodine vládnym návrhom zákona o liekoch a zdravotníckych pomôckach. Vyhlasujem obedňajšiu prestávku. Pán poslanec Maxon. Poprosím o pokoj, páni poslanci, pán poslanec Maxon. Zapnite pána poslanca Maxona, potom pána poslanca Bielika. Pán poslanec, máte slovo. M. Maxon, poslanec: Pán predseda, ešte sme nehlasovali o všetkých zákonoch, ktoré boli prerokované, a je taká dohoda, že sa hlasuje o zákonoch, ktoré boli prerokované.
Sloboda, Vladimír, poslanec NR SR (2017-03-29):
Vážený pán predsedajúci, vážené panie poslankyne, vážení páni poslanci, v rozprave vystúpil jeden poslanec. Procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2022-06-15):
Ďakujem. Prosím, zaujmite miesto pre navrhovateľov. Ja teraz dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Markovi Šefčíkovi. Nech sa páči.
Laurenčík, Milan, podpredseda NR SR (2021-12-14):
Na faktické poznámky bude teraz reagovať pán poslanec Štefan Kuffa. Nech sa páči.
Hrušovský, Pavol, podpredseda NR SR (2011-05-19):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 145 prítomných, 79 za, 65 sa zdržalo, 1 nehlasoval. Návrh zákona do druhého čítania sme schválili. Prosím o ďalší návrh.
Čaučík, Marián, poslanec NR SR (2023-12-20):
Ďakujem za slovo. Pán spravodajca Blcháč, povedali ste, majme úctu k obdobiu, ktoré prežívame, to je advent a Vianoce pred nami, majme úctu k demokratickým voľbám a k národu. Chcem vás uistiť, že poslanci za KDH veľmi prežívajú a majú úctu k tomuto obdobiu, ktoré prežívame, a takisto máme úctu aj k demokratickým voľbám. Je to vaša úloha, ste v koalícii, prednášate rozpočet a práve preto, že máme úctu k tejto úlohe, ktorú máme, sedíme tu aj do polnoci práve preto. Zároveň hovoríte, že opravujete chyby, ktoré sa urobili a pre ktoré máme deficit ako nikdy predtým, myslím si, že nie je vhodné a dobré hádzať vinu len na predchádzajúcu vládu, ako to vkuse a neférovo aj v mediálnych diskusiách zástupcovia koalície robia. Povedali ste, bohužiaľ, nemáme na rozsiahle debaty čas, len nie je to môj pocit, ale je to fakt, že my nemáme skoro na žiadne debaty čas, je to zákon roka. Tento zákon by si zaslúžil naozaj veľmi predbiehať v debatách a, ako povedal kolega na výbore pre poľnohospodárstvo a životné prostredie, mali sme dva rozpočty dvoch veľmi dôležitých kapitol, každá asi centimeter hrubý materiál, mali sme na to hodinu každý, nie každý poslanec, celkovo mohli odznieť možno dve otázky a dve veľmi povrchné odpovede k tomu, to znamená, nebol vytvorený čas. My sme dávali návrhy, aby sme začali diskutovať k štátnemu rozpočtu skôr už začiatkom týždňa, navrhovali sme, aby bol rozpočet predradený pred kompetenčný zákon a možno ministerstvo pre šport a cestovný ruchu naozaj mohlo vzniknúť aj 1. apríla alebo v polovici roka a mali by sme čas na to, aby sme dobre prebrali tento zákon roka, ktorým je rozpočet. Ďakujem. (Potlesk.)
Danko, Andrej, predseda NR SR (2018-02-13):
Nech sa páči, pán poslanec.
Jurinová, Erika, podpredsedníčka NR SR (2013-02-13):
Ďakujem. S reakciou na faktické poznámky pán poslanec Uhliarik. Nech sa páči.
Šrobová, Veronika, poslankyňa NR SR (2024-01-11):
Ďakujem za slovo. Ďakujem, Vierka, za tvoje odborné vystúpenie, bolo to odborné ako vždy a som na teba hrdá, že si tu s nami. A som rada, že si nám, ale hlavne teda koalícii pripomenula, že ani ich voliči si vo veľkej miere neželajú zmeny v Trestnom zákone, budem sa teda venovať tejto časti tvojho prejavu. A možno by to oni aj vedeli, keby sa s tými ľuďmi, bežnými, v regiónoch stretávali. Chcú napríklad zmenu volebného systému kvôli regionálnemu zastúpeniu v parlamente, ale včera, keď pani kolegyňa Holečková z KDH dala hlasovať v procedurá... o zmene času rokovania, aby sme tu neboli teda celý čas a mali sme čas aj stretávať sa s ľuďmi v regiónoch, tak, samozrejme, ten jej návrh neprešiel, v poriadku a potom po hlasovaní pani Holečková opustila miestnosť, išla niečo riešiť, predpokladám, tak z koaličných lavíc boli vtedy plné, lebo bolo po hlasovaní, nie ako teraz, tak sa ozvalo také posmešné, že no čo, už idete do tých regiónov, ha ha ha a bola tam veľká sranda z toho. Takže jednak je to buranské a po druhé, takto je vidieť, že vám reálne na tých ľuďoch, bežných, v regiónoch a kdekoľvek proste, nezáleží, robíte si tu čo chcete a ešte máte z toho aj veľkú srandu. Takže ďakujem. (Potlesk.)
Kollár, Boris, predseda NR SR (2021-12-03):
Prosím, prezentujme sa a hlasujeme. (Hlasovanie.) Prítomných 142 poslancov, za 89, proti 51, zdržal sa 1, nehlasoval 1. Uvedený návrh sme schválili.
B. Bugár, podpredseda NR SR: (2003-12-03):
(Hlasovanie.) Prítomných 131, za 60, proti 40, zdržalo sa 31 poslancov. Konštatujem, že návrh sme neschválili. Nech sa páči. I. Hamarčák, poslanec: Ďakujem. O druhom bode pozmeňujúceho návrhu pána poslanca Maxona nie je možné hlasovať, pretože sme schválili bod č. 1 spoločnej správy, ktorý je vlastne proti tomuto. Tretí bod takisto by nebolo možné schvaľovať, lebo pán poslanec ho stiahol.
I. Mikloš, poslanec: (2008-10-29):
Svetová finančná kríza už dolieha aj na slovenskú ekonomiku. Ohrozené sú najmä pracovné miesta v strojárstve, automobilovom priemysle, odevnom a textilnom priemysle, stavebníctve, ale aj v iných odvetviach. Pribúdajú nové a ďalšie dôkazy o vplyve krízy na slovenskú ekonomiku, pričom reakcia vlády je nedostatočná. Vláda by mala prijímať aktívne opatrenia na minimalizáciu negatívnych dopadov krízy a mala by o týchto opatreniach informovať Národnú radu Slovenskej republiky. Ďakujem pekne.
Laššáková, Jana, podpredsedníčka NR SR (2015-05-15):
Ale, pán poslanec Poliačik, no, môžte sa aj ústne prihlásiť ešte.
Kadúc, Miroslav, poslanec NR SR (2013-02-05):
Vážená pani predsedajúca, vážené panie poslankyne, vážení páni poslanci, vážení prítomní. Úvodom by som sa rád vyjadril k tomu poradiu, keďže je to bod niečo cez 70, tento mal prísť až na záver. Ak pán predseda považoval za nekorektné to, že sa, to, čo sa stalo v piatok, a ako sankciu spravil to, že presunul všetky body na koniec, tak ja považujem za nekorektné toto. Postavil nás pred hotovú vec bez toho, aby sme to mohli zmeniť, a ten bod, ktorý mal prísť nakoniec, prišiel teraz. Čoho dôsledkom bolo aj to, že niektorí, teda jeden poslanec konkrétne stiahol jeden bod, teda dva body kvôli tomu, že to nemal politicky predrokované. Nám toto hrozilo tiež, ale sme sa rozhodli, že to predložíme tak, ako sme plánovali. K veci... (Prerušenie vystúpenia predsedajúcou.)
Baránik, Alojz, poslanec NR SR (2018-03-26):
Ďakujem za slovo. Tiež by som chcel oceniť tento úžasný prejav kolegu poslanca Marčeka. Myslím si, že je to prejav na nezaplatenie. (Smiech v sále a potlesk.)
Glváč, Martin, podpredseda NR SR (2017-06-14):
Pán poslanec Bernaťák.
Zmajkovičová, Renáta, podpredsedníčka NR SR (2012-09-26):
Pán poslanec Galko.
Kondrót, Maroš, poslanec NR SR (2014-09-12):
Ďakujem pekne. Dajte, prosím, hlasovať o bode 2 pozmeňujúceho návrhu pána poslanca Hubu.
J. Tkáčová, poslankyňa: (2007-09-12):
Zisk je odvodené od slova získať, mať niečo, vlastniť a všetci robíme veci pre to, aby sme niečo získali. Chodíme do školy, aby sme získali vzdelanie. Chodíme do práce, aby sme mohli získať viac ako len sociálnu podporu. Politici sa uchádzajú o podporu občanov, aby získali podiel na moci. Podnikatelia podnikajú, aby mali zisk. Celý život je o tom, aby sme získavali veci a zážitky, ktoré nám skvalitňujú život. A po druhé. Vôbec nie je prirodzené a samozrejmé mať zisk. Zo svojej činnosti získať to, čo chcem. Nie každý študent má iba jednotky a získa vzdelanie, po ktorom túži. Nie každý si svoju prácu udrží a často je nútený vykonávať prácu, ktorá ho nenapĺňa, nebaví alebo tú prácu nemá. Nie každý politik sa presadí a nie je samozrejmý ani zisk v podnikaní. Len ten, kto sa vie presadiť v konkurencii, kto je pracovitý, vytrvalý, kto prekonáva prekážky, len ten vie poskytnúť kvalitnú službu, len ten vie vyrobiť a predať, čo ja viem, potrebný výrobok alebo službu, len ten môže povedať, že získal legitímne. Všetko ostatné je, ako povedal kolega Štefanec, strata, neúspech a zlyhanie.
Laššáková, Jana, podpredsedníčka NR SR (2014-12-09):
Pani poslankyňa Nicholsonová s reakciou, nech sa páči.
Kremský, Peter, poslanec NR SR (2023-06-15):
Ďakujem, pán predsedajúci, prosím, dajte hlasovať o tom, že Národná rada v súlade s rozhodnutím... No, iný riadok. Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
A. Belousovová, podpredsedníčka NR SR: (2009-02-18):
Pán navrhovateľ, chcete zaujať k nej stanovisko? Nech sa páči.
S. Janiš, poslanec: (2007-10-30):
No a k tým deťom. Veľmi je fajn, že pridávate na deti, a je fajn, že pridávate aj 25-tisíc na prvorodené dieťa, len nerozumiem, prečo tu tak kričíte a medializujete a prečo mlčíte o tom, že 1 200-tisíc detí ste nechali úplne bez povšimnutia. To sa ťažšie predáva. Tých 10 korún, čo ste chceli zdvihnúť rodinné prídavky minulý rok, no, tak to bola taká smiešna suma, že sami ste zistili, pani ministerka, že to by bol trapas ako hrom, no tak pre istotu ste nedali ani tých 10 korún. Na budúci rok máte v štátnom rozpočte na rodinné prídavky nulu, takže znova nejdete dvíhať, ale veľmi, veľmi kričíte o 25-tisíc korunách. Skrátka za málo peňazí narobiť veľa kriku. Ale to, že máte vo vládnom programe, na čo ste lapali ľudí, a vo volebnom programe, ako budete valorizovať rodinné prídavky, tak na to ste zatiaľ pozabudli. Ako som povedal, nasadli ste do vlaku, ktorý je plný peňazí, priehrštím ich míňate na megalomanské stavby, jednu pán podpredseda Národnej rady povedal, čo plánujete, štát tu bude o chvíľku developerom a gigantom a stavbárom všetkých možných jadrových elektrární, ale to, že nemyslíte na budúcnosť, na mladú generáciu ani na ľudí pod päťdesiat, a tobôž už na deti, to je pravda. Ak sa riadite heslom, že po nás potopa, tak, prosím vás pekne, radšej choďte od toho preč.
Hrušovský, Pavol, podpredseda NR SR (2010-09-07):
Pani poslankyňa Belousovová...
Danko, Andrej, podpredseda NR SR (2024-06-12):
Prerušujem rokovanie o tomto bode programu. Procedurálny návrh, pán poslanec Dvořák. Poprosím ho písomne.
Kollár, Boris, predseda NR SR (2022-10-05):
Prosím, prezentujme sa a hlasujeme. (Hlasovanie.) Prítomných 133 poslancov, za 96, proti 24, zdržalo sa 12, nehlasoval 1. Uvedený návrh sme schválili.
B. Bugár, podpredseda NR SR: (2002-07-03):
J. Cuper, poslanec: Nie, ja hovorím ako spravodajca, pán podpredseda!
Glváč, Martin, podpredseda NR SR (2018-12-04):
Pán poslanec Dostál.
Gröhling, Branislav, poslanec NR SR (2016-04-19):
Dobrý deň. Ja sa budem snažiť byť vždy konštruktívny a nie emotívny, preto aj slová, ktoré spomínal kolega Matovič, že zrada, budem nahrádzať, že sklamaním, pre mňa je to sklamanie v školstve, kde MOST a SIEŤ sa zaviazali, že do roku 2020 zvýšia platy učiteľov na 80 % priemeru vysokoškolsky vzdelaného učiteľa. To ukazuje, že tento sľub v podstate nesplnia. Ja chápem, že dochádza v koalícii k určitému treniu alebo kompromisu, no ale v tak pálčivej otázke, ako je školstvo, mohla byť SIEŤ a MOST dôslednejšia a vytrvalejšie bojovať za tieto platy. Ale pre mňa to nebude zrada, ja budem stále tak jemnejšie rozprávať, že je to sklamanie.
Podmanický, Ján, poslanec NR SR (2018-12-07):
Nebolo.
Laššáková, Jana, podpredsedníčka NR SR (2015-05-26):
Dobre, ďakujem pekne. Takže pán poslanec zobral späť návrh (tlač 1519). Bol to bod programu 64. O tomto nebudeme hlasovať. Nasleduje hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (tlač 1516, bod 61 schváleného programu). Dávam slovo spravodajcovi, ktorého určil navrhnutý gestorský výbor, pre sociálne veci, poslancovi Petrovi Vörösovi, aby hlasovanie uviedol. Nech sa páči, pán spravodajca.
Kollár, Boris, predseda NR SR (2021-06-22):
Prosím, prezentujme sa a hlasujme. (Hlasovanie.) 123 prítomných, za 112, proti 1, zdržali sa 9, nehlasoval 1. Uvedený návrh sme schválili.
Pellegrini, Peter, predseda NR SR (2023-12-20):
Ďakujem pekne. Teraz upozorňujem, že znova sily sú vyrovnané a teraz očakávam od pána poslanca Jakaba procedurálny návrh tak, ako hovorí rokovací poriadok.
Jasaň, Viliam, poslanec NR SR (2015-09-17):
Ďakujem pekne. Ja som si síce povedal, že už nebudem reagovať na vás, ale jednoducho tu sa nedá nereagovať. Vy na základe jedného negatívneho príkladu, ktorý vám niekto pošle, to zovšeobecníte a hovoríte, ako keby to bolo úplne pravidlo. Ministerstvo môže urobiť, čo chce, a vy vždy to zhodíte zo stola a budete poukazovať na negatívne s tým, že je to len marketingové. A popri tom vy ste neurobili nič. Vy len trepete, trepete a trepete. Ďakujem.